Voleibol

O voleibol u volei ye un esporte d'equipo que se chuga en un campo a on que bi ha un rete colocato transversalment que desepara os campos d'os dos equipos partecipants. Cal fer pasar a pelota per dencima d'o rete enta o campo contrario, fendo servir mas que mas as mans, encara que se puet fer, seguntes as reglas d'o chuego, con cualsiquier parte d'o cuerpo d'o chugador. Cal parar cuenta que nomás se permite que tocar a pelota, pero no se puet pillar-la, ni retener-la ni mesmo d'acompanyar-la con o cuerpo. O punto se consigue cuan a pelota no nomás trescruza o rete enta o campo contrario, sino que amás toca en o suelo d'o campo contrario, ye decir, que l'equipo contrario no ha puesto tornar a pelota; tampoco si la tocan mas de tres chugadors d'o mesmo equipo de contino u si la toca dos vegatas o mesmo chugador. O partiu se chuga por sets y cal ganar 3 d'os 5 sets que tien cada partiu.

Ye un esporte naixito en Estaus Unius en 1895, estando o suyo inventor William George Morgan, un profesor d'educación fisica que prebaba de trobar un esporte d'equipo ta chugar en interiors. Actualment, ye regulato por a Federación Internacional de Voleibol, un organismo establiu en 1947. Dende 1949 (masculins) y 1952 (femenins) se celebran os Campionatos Mundials de Voleibol, convertindo-se en un esporte olimpico dende 1964 anque d'antis mas estió esporte d'amostranza en os Chuegos Olimpicos de París 1924. A suya variant, o voley placha ye present en os Chuegos Olimpicos dende os Chuegos Olimpicos d'Atlanta 1996.

 Referencias 

 Se veiga tamién 
 Campionatos Mundials de Voleibol.
 Federación Internacional de Voleibol.
 Voleibol placha.

 Vinclos externos 

  Federación Aragonesa de Voleibol.
  Federación Espanyola de Voleibol.
  Federación Internacional de Voleibol.